title: 2007/506/EZ: Odluka Komisije od 21. lipnja 2007. o uspostavljanju ekoloških mjerila za dodjelu znaka za okoliš Zajednice za sapune, šampone i regeneratore za kosu (priopćeno pod brojem dokumenta C(2007) 3127)  Tekst značajan za EGP

text:
               15/Sv. 26

               HR

               Službeni list Europske unije

               92

         32007D0506

               L 186/36

               SLUŽBENI LIST EUROPSKE UNIJE

         ODLUKA KOMISIJE
   od 21. lipnja 2007.
   o uspostavljanju ekoloških mjerila za dodjelu znaka za okoliš Zajednice za sapune, šampone i regeneratore za kosu
   (priopćeno pod brojem dokumenta C(2007) 3127)
   (Tekst značajan za EGP)
   (2007/506/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1980/2000 Europskog parlamenta i Vijeća od 17. srpnja 2000. o revidiranom sustavu dodjeljivanja znaka za okoliš Zajednice (1), a posebno drugi podstavak njezinog članka 6. stavka 1.,
   nakon savjetovanja s Odborom Europske unije za znak za okoliš,
   budući da:

               (1)

               Prema Uredbi (EZ) br. 1980/2000 znak za okoliš Zajednice može se dodijeliti proizvodu koji posjeduje karakteristike na temelju kojih može znatno doprinijeti poboljšanjima u pogledu ključnih aspekata okoliša.

               (2)

               Uredbom (EZ) br. 1980/2000 predviđa se da posebna mjerila za dodjelu znaka za okoliš sastavljena na temelju mjerila koja je izradio Odbor Europske unije za znak za okoliš budu utvrđena po skupinama proizvoda.

               (3)

               Ekološka mjerila kao i s njima povezani zahtjevi u pogledu procjene i verifikacije trebaju vrijediti tri godine.

               (4)

               Mjere predviđene ovom Odlukom u skladu su s mišljenjem Odbora osnovanog u skladu s člankom 17. Uredbe (EZ) br. 1980/2000,

         DONIJELA JE OVU ODLUKU:
   Članak 1.
   Skupina proizvoda „sapuni, šamponi i regeneratori za kosu” obuhvaća sve tvari i pripravke koji se ispiru a namijenjeni su da dođu u dodir s epidermom i kosom isključivo ili pretežito s ciljem njihovog čišćenja. Ta skupina proizvoda obuhvaća i sve tvari i pripravke koji se ispiru a namijenjeni su da dođu u dodir s kosom s ciljem poboljšanja kvalitete kose (regeneratori za kosu).
   Ova skupina proizvoda obuhvaća proizvode za osobnu i profesionalnu uporabu.
   Ova skupina proizvoda ne obuhvaća proizvode koji se prodaju posebno za dezinfekciju ili antibakterijsko djelovanje.
   Članak 2.
   1.   Da bi mu se dodijelio znak za okoliš Zajednice za sapune, šampone i regeneratore za kosu prema Uredbi (EZ) br. 1980/2000, proizvod mora pripadati skupini proizvoda „sapuni, šamponi i regeneratori za kosu” i mora zadovoljavati ekološka mjerila utvrđene u Prilogu ovoj Odluci.
   2.   Ova se Uredba primjenjuje ne dovodeći u pitanje Direktivu Vijeća 76/768/EEZ od 27. srpnja 1976. o usklađivanju zakonodavstava država članica o kozmetičkim proizvodima (2).
   Članak 3.
   U administrativnu svrhu ovoj skupini proizvoda dodijeljen je kodni broj skupine proizvoda „30”.
   Članak 4.
   Ekološka mjerila za skupinu proizvoda „sapuni, šamponi i regeneratori za kosu” kao i s njima povezani zahtjevi u pogledu procjene i verifikacije vrijede tri godine od dana priopćenja ove Odluke.
   Članak 5.
   Ova je Odluka upućena državama članicama.

      Sastavljeno u Bruxellesu 21. lipnja 2007.

            Za Komisiju

         Stavros DIMAS

            Član Komisije

      (1)  SL L 237, 21.9.2000., str. 1.

      (2)  SL L 262, 27.9.1976., str. 169. Direktiva kako je zadnje izmijenjena Direktivom Komisije 2007/22/EZ (SL L 101, 18.4.2007., str. 11.).
   PRILOG

      OKVIR

      Ciljevi mjerila

   Ova mjerila imaju za cilj posebno promicanje:

               —

               smanjenja onečišćenja vode kako ograničavanjem količine potencijalno štetnih sastojaka tako i ukupnog toksičkog opterećenja proizvoda,

               —

               minimalizacije proizvodnje otpada smanjenjem količine ambalaže,

               —

               smanjenja ili sprečavanja potencijalnih rizika za okoliš povezanih s uporabom opasnih tvari.

         Dodatno, tim se mjerilima povećava svijest potrošača o zaštiti okoliša. Mjerila se utvrđuju na razinama koje promiču označavanja sapuna i šampona koji za okoliš predstavljaju manje opterećenje od tržišnog prosjeka.

      Zahtjevi u pogledu procjene i verifikacije

   Posebni zahtjevi u pogledu procjene i verifikacije navedeni su u okviru svakog od ekoloških mjerila u daljnjem tekstu ovog Priloga.
   Kad je to primjereno, umjesto metoda navedenih za svako mjerilo mogu se koristiti i druge ispitne metode ako nadležno tijelo koje provodi procjenu primjene smatra da su ekvivalentne.
   Kad je to moguće, ispitivanje trebaju provoditi laboratoriji koji zadovoljavaju opće zahtjeve norme EN ISO 17025 ili druge ekvivalentne norme.
   Kad se ispitivanja ne spominju ili se spominje njihova uporaba prilikom verifikacije ili praćenja, nadležna se tijela po potrebi trebaju oslanjati na deklaracije i dokumentaciju koju dostavlja podnositelj zahtjeva i/ili neovisno verifikacijsko tijelo.
   Po potrebi nadležna tijela mogu zahtijevati da im se dostavi dokazna dokumentacija i mogu provoditi neovisnu verifikaciju, što uključuje i dolazak na mjesto proizvodnje.
   Kad se od podnositelja zahtjeva traži da dostavi deklaracije, dokumentaciju, izvješća o ispitivanju ili druge dokaze o ispunjavanju mjerila, podrazumijeva se da oni mogu potjecati od podnositelja zahtjeva i/ili njegovih isporučitelja i/ili njihovih isporučitelja itd., prema tome što je primjenjivo.
   Kad se spominju sastojci, misli se i na tvari i pripravke.
   U tekstu se spominje Baza podataka o sastojcima deterdženata (popis DID) koja sadrži mnoge od sastojaka koji se često upotrebljavaju u formulacijama sapuna i šampona. Dio A popisa DID koristi se za dobivanje podataka za izračune CDV i za procjenu biorazgradivosti surfaktanata. Podnositelji zahtjeva smiju predočiti svoje vlastite podatke samo ako vrijednost nije navedena u popisu, osim u slučaju mirisa (uključujući biološke aditive) i boja.
   Za sastojke koji nisu obuhvaćeni dijelom A popisa DID, podnositelj zahtjeva na vlastitu odgovornost primjenjuje postupak opisan u dijelu B popisa DID.
   Treba koristiti najažurniju verziju popisa DID dostupnu u vrijeme podnošenja zahtjeva koju daje nadležno tijelo koje obrađuje zahtjev. Taj se popis može naći i na sljedećoj internetskoj adresi: http://ec.europa.eu/environment/ecolabel/product/pg_did_list_en.htm.
   Za pribavljanje potrebne dokumentacije o anaerobnoj biorazgradivosti za sastojke koji nisu obuhvaćeni popisom DID, podnositelj zahtjeva može se poslužiti pristupom opisanim u Dodatku II.
   U smislu ovih mjerila „surfaktant” znači svaka organska tvar i/ili pripravak koji se koriste u deterdžentima, imaju svojstva površinske aktivnosti i sastoje se od jedne ili više hidrofilnih i jedne ili više hidrofobnih skupina takve naravi i veličine da su u stanju reducirati površinsku napetost vode i formirati monomolekulske slojeve koji se šire na vodi ili su adsorbirajući kod dodira zraka i vode, kao i formirati emulzije i/ili mikroemulzije i/ili micele i omogućiti adsorpciju kod dodira vode i krute tvari.
   Nadležnim tijelima preporuča se da kod procjene zahtjeva i praćenja ispunjavanja mjerila vode računa o primjeni priznatih sustava upravljanja okolišem, kao što su EMAS ili ISO 14001.
   (Napomena: Za podnošenje zahtjeva za dodjelu znaka zaštite okoliša, kao ni za ispunjavanje mjerila za znak za okoliš, te sustave upravljanja nije potrebno primijeniti.)
   FUNKCIONALNA JEDINICA
   Funkcionalna jedinica je 1 gram „aktivnog sadržaja (AC)”. AC se definira kao masa organskih sastojaka u proizvodu. Mora se izračunati na temelju potpune formulacije proizvoda. Agensi za ribanje/abrazivni agensi u sredstvima za čišćenje ruku nisu uključeni u izračun aktivnog sadržaja.

         Procjena i verifikacija:

   Treba dostaviti sljedeće informacije:

               —

               tehnički opis sadržaja proizvoda (potpuna formulacija), uključujući i poznate onečišćivače. Opis mora sadržavati specifikaciju količina, CAS Br. i oznake INCI (Međunarodno nazivlje sastojaka kozmetičkih proizvoda),

               —

               specifikaciju funkcije svakog pojedinog sastojka u proizvodu, navodeći u koju je svrhu ta komponenta dodana,

               —

               list sigurnosnih podataka/list podataka o proizvodu s nazivima isporučitelja svih sastojaka.

         EKOLOŠKA MJERILA
   1.   Toksičnost za akvatične organizme

   Toksičnost kritično razrijeđenog volumena (CDV) izračunava se za svaki sastojak i. i za cijeli proizvod primjenom sljedeće jednadžbe:

               CDV(sastojak i) = masa i. × DF(i) × 1 000/TF kronični i.

               CDV = Σ CDV(sastojak i)

         gdje je masa i. masa sastojka (u gramima) po funkcionalnoj jedinici. DF(i) je faktor degradacije, a TF kronični i. je faktor toksičnosti sastojka (u miligramima/litri).
   Vrijednosti DF i TF kronični navedeni su u dijelu A Baze podataka o sastojcima deterdženata (dio A popisa DID). Ako dotični sastojak nije uvršten u dio A popisa DID, podnositelj zahtjeva procjenjuje vrijednosti primjenjujući pristup opisan u dijelu B popisa DID. Toksičnost CDV zbraja se za svaki sastojak, čime se dobiva CDV za proizvod.
   Ukupni CDV za proizvod ne smije prelaziti sljedeće vrijednosti:

               Šamponi, proizvodi za tuširanje i tekući sapuni: 20 000 l/g AC

               Tvrdi sapuni: 3 500 l/g AC

               Regeneratori: 30 000 l/g AC

         Procjena i verifikacija:

   Neophodno je dati točnu formulaciju proizvoda. Isto tako i točan kemijski naziv sastojaka (npr. identifikacija prema IUPAC oznakama, CAS broj i INCI naziv, čistoća, tip i postotak nečistoća, aditivi; za mješavine npr. surfaktante: DID broj, sastav i spektar distribucije homologa, izomeri i trgovački nazivi).
   Za sve sastojke obvezno treba dati preslike Liste sigurnosnih podataka za materijal.
   Treba dostaviti sve pojedinosti o izračunu CDV-a i dobivenom rezultatu. Za sve sastojke uvrštene na popis DID obvezno treba biti naveden odgovarajući broj sastojka. Za sastojke koji nisu uvršteni na popis DID dostavljaju se rezultati ispitivanja i metode ispitivanja ekotoksičnosti (dugoročni učinci (NOEC podaci – podaci o koncentraciji bez učinka) na ribe, Daphnia magna i alge), biorazgradivosti i bioakumulacije. Referenca za relevantna ispitivanja su odgovarajući prilozi Direktivi Vijeća 67/548/EEZ (1).
   2.   Proizvodi štetni za okoliš

   Proizvod ne smije ispunjavati niti jedan od zahtjeva za klasifikaciju prema sljedećim izrazima rizika u skladu s Direktivom 67/548/EEZ:

               N, R50/53: (WR50/53/25 %) ≥ 1

               N, R51/53: ((WR50/53/2,5 %) + (WR51/53/25 %)) ≥ 1

               R52/53: ((WR50/53/0,25 %) + (WR51/53/2,5 %) + (WR52/53/25 %)) ≥ 1

               WR50/53 = maseni postotak sastojaka koji se mogu klasificirati kao R 50/53.

               WR51/53 = maseni postotak sastojaka koji se mogu klasificirati kao R 51/53.

               WR52/53 = maseni postotak sastojaka koji se mogu klasificirati kao R 52/53.

         Agensi za ribanje/abrazivni agensi u sredstvima za čišćenje ruku nisu uključeni.

         Procjena i verifikacija:

   Treba navesti rezultate ispitivanja akvatičke toksičnosti i biorazgradivosti relevantnih sastojaka prema dijelu 2., Ispitne metode, Direktive 67/548/EEZ. Rezultati toksičnosti iz popisa DID ne mogu se koristiti jer su to prosječne vrijednosti i nisu u skladu s Direktivom 67/548/EEZ.
   Ako je najniža toksičnost ≤ 10 mg/l, rezultati ispitivanja potencijalne bioakumulacije (faktor biokoncentracije BCF ili logKow) također su obvezni. Ako nema dostupnih rezultata, smatrat će se da je sastojak R 50/53. Vrijede sljedeći izuzeci:
   Mirisi i boje: R 51/53.
   Biološki aditivi, tj. biljni ekstrakti i drugi sastojci izolirani iz biljaka ili životinja s malom ili nikakvom kemijskom promjenom: R 51/53.
   Uzima se u obzir svaki sastojak (tvar ili pripravak) čija koncentracija prelazi 0,010 % mase krajnjeg proizvoda bez obzira na to koristi li se u formulaciji kao jedna tvar ili kao komponenta pripravka. To vrijedi i za svaki sastojak svakog pripravka upotrijebljenog u formulaciji koji prelazi 0,010 % mase krajnjeg proizvoda.
   3.   Aerobna biorazgradivost

   (a)   Aerobna biorazgradivost surfaktanata

   Svaki surfaktant upotrijebljen u proizvodu mora biti brzo biološki razgradiv.

         Procjena i verifikacija:

   Nadležnom tijelu treba dostaviti točnu formulaciju proizvoda kao i opis funkcije svakog sastojka.
   U dijelu A popisa DID navedeno je da li je konkretni surfaktant aerobno biološki razgradiv ili ne (surfaktanti s unosom „R” u stupcu o aerobnoj biorazgradivosti brzo su biorazgradivi). Za surfaktante koji nisu uvršteni u dio A popisa DID, dostavljaju se relevantne informacije iz literature ili drugih izvora ili rezultati primjerenih ispitivanja, čime se dokazuje njihova aerobna biorazgradivost. Ispitivanja brze biološke razgradivosti su ispitivanja koja se spominju u Uredbi (EZ) br. 648/2004 Europskog parlamenta i Vijeća (2).
   Surfaktanti se smatraju brzo biološki razgradivima ako je razina biorazgradivosti (mineralizacija) mjerena prema jednom od pet sljedećih ispitivanja najmanje 60 % unutar 28 dana: CO2 headspace test (test CO2 u prostoru pri vrhu posude) (OECD 310), modificirani Sturm test nastanka ugljikovog dioksida (CO2) (OECD 301B; Direktiva Vijeća 67/548/EEZ Prilog V.C.4-C), test zatvorenih bočica (OECD 301D; Direktiva Vijeća 67/548/EEZ Prilog V.C.4-E), manometrijska respirometrija (OECD 301F; Direktiva Vijeća 67/548/EEZ Prilog V.C.4-D) ili MITI (I) test (OECD 301C; Direktiva Vijeća 67/548/EEZ Prilog V.C.4-D) ili ekvivalentna ispitivanja prema ISO normi. U zavisnosti o fizičkim karakteristikama surfaktanta, ako je razina biorazgradivosti najmanje 70 % unutar 28 dana, za potvrđivanje brze biološke razgradivosti može se upotrijebiti jedno od sljedećih ispitivanja: Dissolved Organic Carbon (DOC) Die-Away test (OECD 301A; Direktiva Vijeća 67/548/EEZ Prilog V.C.4-A) ili modificirani OECD Screening DOC Die-Away test; (OECD 301E, Direktiva Vijeća 67/548/EEZ Prilog V.C.4-B) ili ekvivalentna ispitivanja prema ISO normi. Primjenjivost ispitnih metoda koje se temelje na mjerenju otopljenog organskog ugljika treba odgovarajuće opravdati na način utvrđen u Uredbi (EZ) br. 648/2004.
   Uzimaju se u obzir svi sastojci (tvari ili pripravci) čija koncentracija prelazi 0,010 % mase krajnjeg proizvoda. To vrijedi i za svaki sastojak svakog pripravka upotrijebljenog u formulaciji koji prelazi 0,010 % mase krajnjeg proizvoda.
   (b)   Aerobna biorazgradivost nesurfaktanata (aNBDOnon-surf)

   Sadržaj sastojaka koji nisu brzo biorazgradivi (ili nisu bili ispitani na aerobnu biorazgradivost) ne smije prijeći sljedeće razine:

               Šamponi, proizvodi za tuširanje i tekući sapuni: 30 mg/g AC

               Tvrdi sapuni: 15 mg/g AC

               Regeneratori: 50 mg/g AC

         Agensi za ribanje/abrazivni agensi u sredstvima za čišćenje ruku nisu obuhvaćeni.
   Uzimaju se u obzir svi sastojci (tvari ili pripravci) koji prelaze 0,010 % mase krajnjeg proizvoda. To vrijedi i za svaki sastojak svakog pripravka upotrijebljenog u formulaciji koji prelazi 0,010 % mase krajnjeg proizvoda.

         Procjena i verifikacija:

   Zahtjev identičan zahtjevu iz točke 3.(a).
   4.   Anaerobna biorazgradivost (annbdotox)

   Sadržaj sastojaka koji nisu anaerobno razgradivi (ili nisu bili ispitani na anaerobnu biorazgradivost) i imaju najnižu akutnu toksičnost LC50 ili EC50 < 100 mg/l (slično granici za klasifikaciju u R52 u Direktivi 67/548/EEZ) ne smije prijeći sljedeće razine:

               Šamponi, proizvodi za tuširanje i tekući sapuni: 25 mg/g AC

               Tvrdi sapuni: 15 mg/g AC

               Regenerator: 50 mg/g AC

         Agensi za ribanje/abrazivni agensi u sredstvima za čišćenje ruku nisu obuhvaćeni.

         Procjena i verifikacija:

   U dijelu A popisa DID navedeno je da li je konkretni sastojak anaerobno biorazgradiv ili ne (surfaktanti s unosom „Y” u stupcu o anaerobnoj biorazgradivosti biorazgradivi su u anaerobnim uvjetima). Za sastojke koji nisu uvršteni u dio A popisa DID ili koji su uvršteni s unosom „0” dostavljaju se relevantne informacije iz literature ili drugih izvora ili rezultati primjerenih ispitivanja kojima se dokazuje da su anaerobno biorazgradivi. Referentno ispitivanje anaerobne biorazgradivosti je test OECD 311, ISO 11734, ECETOC br. 28 (lipanj 1988.) ili ekvivalentna ispitna metoda, uz uvjet minimalno 60 %-tne krajnje biorazgradivosti u anaerobnim uvjetima. Ispitne metode u kojima se simuliraju uvjeti relevantne anaerobne okoline mogu se koristiti i za dokazivanje da je 60 %-tna krajnja biorazgradivost postignuta u anaerobnim uvjetima (vidjeti Dodatak II.).
   Ako je dostupno nekoliko rezultata o toksičnosti, koristi se najniža validirana vrijednost. Vrijednosti toksičnosti s popisa DID prosječne su vrijednosti koje se ne mogu koristiti u tu svrhu.
   Uzimaju se u obzir svi sastojci (tvari ili pripravci) koji prelaze 0,010 % mase krajnjeg proizvoda. To vrijedi i za svaki sastojak svakog pripravka upotrijebljenog u formulaciji koji prelazi 0,010 % mase krajnjeg proizvoda.
   5.   Mirisi

   Svaki sastojak koji se proizvodu dodaje kao miris mora biti proizveden te podlijegati rukovanju i primjeni u skladu s kodeksom prakse Međunarodnog udruženja za mirise.

         Procjena i verifikacija:

   Izjavu o ispunjavanju ovog mjerila nadležnom tijelu dostavlja proizvođač mirisa.
   6.   Boje ili bojila

   Organske boje ili bojila ne smiju biti potencijalno bioakumulativni. U slučaju bojila odobrenih za uporabu u hrani dokumentaciju o potencijalu bioakumulacije nije neophodno dostaviti. U tom kontekstu bojilo ili boja smatraju se potencijalno bioakumulativnim ako je eksperimentalno određeni BCF > 100. Ako rezultat ispitivanja faktora biokoncentracije BCF nije dostupan, bioakumulacija se može dokazati vrijednošću log Pow (logaritam koeficijenta raspodjele oktanol/voda). Ako je logPow > 3,0, bojilo ili boja smatraju se potencijalno bioakumulativnim.

         Procjena i verifikacija:

   Proizvođač mora dostaviti izvješće o ispitivanju ili objavljen rezultat ispitivanja zajedno s referencom na publikaciju u kojoj je rezultat objavljen. Ako je boja ili bojilo odobreno za uporabu u hrani, potrebno je dostaviti izjavu proizvođača o toj činjenici.
   7.   Biocidi

   (a)   Proizvod smije sadržavati biocide samo radi konzerviranja proizvoda i to u dozi koja odgovara isključivo toj svrsi. To se ne odnosi na surfaktante koji također mogu imati biocidna svojstva.

         Procjena i verifikacija:

   Za dodane konzervanse treba dostaviti preslike sigurnosnih listova s podacima o materijalu kao i informacije o njihovoj točnoj koncentraciji u proizvodu. Proizvođač ili isporučitelj konzervansa dostavlja informacije o dozi koja je potrebna za konzerviranje proizvoda.
   (b)   Biocidi, bilo kao dio formulacije ili kao komponenta pripravka sadržanog u formulaciji, koji se koriste za konzerviranje proizvoda i koji ispunjavaju mjerila za klasifikaciju u izraze rizika R50-53 ili R51-53 u skladu s Direktivom 67/548/EEZ ili Direktivom 1999/45/EZ Europskog parlamenta i Vijeća (3) dozvoljeni su samo ako nisu potencijalno bioakumulativni. U tom kontekstu biocid se smatra potencijalno bioakumulativnim ako je faktor biokoncentracije (BCF) > 100 ili ako rezultat ispitivanja faktora biokoncentracije BCF nije dostupan, ako je logPow (logaritam koeficijenta raspodjele oktanol/voda) > 3,0.

         Procjena i verifikacija:

   Obvezno treba dostaviti rezultate ispitivanja akvatičke toksičnosti. Ako je najniža toksičnost ≤ 10 mg/l, obvezno treba navesti rezultat ispitivanja brze biorazgradivosti. Ako biocid nije brzo biorazgradiv, treba dostaviti rezultate ispitivanja potencijala bioakumulacije. Postupci ispitivanja su kako je navedeno u Direktivi 67/548/EEZ.
   (c)   Konzervansi ne smiju ispuštati tvari koje su klasificirane u skladu s mjerilom 8.a.

         Procjena i verifikacija:

   Ispunjena i potpisana izjava proizvođača biocida.
   8.   Sastojci opasni za okoliš

   Ovi se zahtjevi odnose na sve sastojke (tvari ili pripravke) koji prelaze 0,010 % mase krajnjeg proizvoda. To vrijedi i za svaki sastojak svakog pripravka upotrijebljenog u formulaciji koji prelazi 0,010 % mase krajnjeg proizvoda.
   (a)   Klasificirani sastojci

   Niti jedna tvar u sastojku ne smije biti klasificirana kao karcinogena (Carc), mutagena (Mut) ni reproduktivno toksična (Rep), niti smije prema pravilima autoklasifikacije biti razvrstana u klasu III.

         Procjena i verifikacija:

   Za sve sastojke (bilo da se radi o tvarima ili pripravcima) treba dostaviti preslike sigurnosnih lista podataka. Podnositelj zahtjeva dostavlja potpisnu izjavu proizvođača sastojaka kojom se dokazuje ispunjavanje ovog mjerila.
   (b)   Specifikacija isključenih sastojaka

   Proizvod ne smije sadržavati sljedeće sastojke niti kao dio formulacije niti kao komponentu pripravka koji je sadržan u formulaciji:

               —

               Alkil fenol etoksilati (APEOs) i ostali derivati alkil fenola

               —

               NTA (nitrilo-tri-acetat)

               —

               Borna kiselina, borati i perborati

               —

               Nitromošus i policiklički mošusi

         Procjena i verifikacija:

   Obvezno dostaviti ispunjenu i potpisanu izjavu proizvođača.
   (c)   Specifikacija ograničenih sastojaka

   Etilendiamintetraacetat (EDTA) i njegove soli i fosfonati koji nisu brzo biorazgradivi smiju se dodavati samo tvrdim sapunima i samo do maksimalnog sadržaja od 0,6 mg/g AC.

         Procjena i verifikacija:

   Obvezno dostaviti ispunjenu i potpisanu izjavu proizvođača.
   9.   Ambalaža

   (a)   Odnos masa/sadržaj (WCR) mora biti ispod 0,30 g ambalaže po gramu proizvoda, a izračunava se kako slijedi:

   Gdje je:

               Wi

               =

               masa (u gramima) ambalažne komponente i (to vrijedi i za primarno i za sekundarno pakiranje), uključujući eventualne naljepnice.

               Ni

               =

               masa (u gramima) ambalažne komponente koja potječe od izvornog materijala, a ne iz recikliranih izvora (to vrijedi i za primarno i za sekundarno pakiranje). Ako ambalažna komponenta ne sadrži reciklirani materijal, tada je Ni = Wi.

               Di

               =

               masa proizvoda u gramima koju sadrži ambalažna komponenta.

               r

               =

               broj povrata, tj. broj koji izražava koliko puta se u sustavu povrata i punjenja ambalažna komponenta i koristi u istu svrhu (zadano r = 1 ako nema ponovne uporabe).

         Ako se ambalaža ponovno upotrebljava, uzima se da je r za plastiku 20, a za valoviti karton 10 ako podnositelj zahtjeva ne može dokazati veći broj.

         Procjena i verifikacija:

   Predočenje izračuna WCR.
   (b)   Označavanje ambalaže

   Kako bi se omogućila identifikacija različitih dijelova ambalaže za recikliranje, plastični dijelovi primarne ambalaže moraju biti označeni u skladu s normom DIN 6120, dio 2. ili ekvivalentnom normom. Čepovi i pumpice ne podliježu ovom zahtjevu.

         Procjena i verifikacija:

   Ispunjena i potpisana izjava.
   Uzorak primarne ambalaže.
   (c)   Doziranje

   Ambalaža mora biti tako osmišljena da točno doziranje bude lako izvedivo, npr. na način da se osigura da otvor na vrhu nije preširok.

         Procjena i verifikacija:

   Opis uređaja za doziranje.
   (d)   Ambalaža ne smije sadržavati aditive koji se baziraju na kadmiju ili živi ili spojevima s tim elementima niti aditive koje ne ispunjavaju mjerilo 8.

         Procjena i verifikacija:

   Izjava proizvođača ambalaže.
   10.   Pogodnost za uporabu

   Pogodnost proizvoda za uporabu mora biti dokazana bilo u jednom ili više laboratorijskih ispitivanja ili potrošačkim testom.
   Ispitivanje mora biti u skladu sa smjernicama u Dodatku I. za ispitivanje efikasnosti proizvoda.

         Procjena i verifikacija:

   Izvješće laboratorijskog ispitivanja ili potrošačkog testa koje potvrđuje zadovoljavajuću efikasnost.
   11.   Informacije navedene na znaku za okoliš

   Prema Prilogu III. Uredbi (EZ) br. 1980/2000, rubrika 2. znaka za okoliš sadrži sljedeći tekst:

               „*

               minimalni učinak na akvatičke ekosustave

               *

               ispunjava stroge zahtjeve u pogledu biorazgradivosti

               *

               ograničava ambalažni otpad”

         Procjena i verifikacija:

   Podnositelj zahtjeva dostavlja uzorak ambalaže proizvoda na kojem se vidi znak, zajedno s izjavom o ispunjavanju ovog mjerila.

      (1)  SL 196, 16.8.1967., str. 1.

      (2)  SL L 104, 8.4.2004., str. 1.

      (3)  SL L 200, 30.7.1999., str. 1.
   Dodatak I.

      Smjernice za ispitivanje radnih karakteristika

   Efikasnost radnih karakteristika proizvoda može se dokazati bilo ispitivanjem u laboratoriju ili potrošačkim testom. Ako se koristi laboratorijsko ispitivanje, prihvaća se vlastito ispitivanje od strane proizvođača. Međutim, podnositelj zahtjeva mora dokazati da taj test omogućuje mjerenje radnih karakteristika proizvoda.
   Ako se koristi potrošački test, treba poštivati sljedeće smjernice:
   U potrošačkom testu sudjeluje najmanje 10 ljudi. Potrošače treba pitati o efikasnosti proizvoda u usporedbi s vodećim proizvodom na tržištu. Pitanja koja se postavljaju potrošačima moraju obuhvatiti najmanje sljedeće aspekte:

               1.

               Kakva je efikasnost proizvoda u odnosu na vodeći proizvod na tržištu?

               2.

               Koliko je jednostavno nanijeti željenu dozu proizvoda u odnosu na vodeći proizvod na tržištu?

               3.

               Koliko je jednostavno nanijeti proizvod na kosu i/ili kožu u odnosu na vodeći proizvod na tržištu?

         Najmanje 80 % potrošača mora proizvodom biti zadovoljno u najmanju ruku isto koliko je zadovoljno vodećim proizvodom na tržištu.
   Dodatak II.

      Dokazivanje anaerobne biorazgradivosti

   Sljedeći pristup može se primijeniti za prikupljanje potrebnih informacija radi dokazivanja anaerobne biorazgradivosti za sve sastojke koji nisu navedeni u popisu DID.
   U razumnoj mjeri primijeniti ekstrapolaciju. Koristiti rezultate ispitivanja dobivene jednom sirovinom kako bi se ekstrapolirala krajnja anaerobna biorazgradivost strukturno povezanih surfaktanata. Ako je anaerobna biorazgradivost potvrđena za jedan surfaktant (ili skupinu homologa) u skladu s popisom DID, može se pretpostaviti da je sličan tip surfaktanta također anaerobno biorazgradiv (npr. C12-15 A 1-3 EO sulfat (DID br. 8), a slična se anaerobna biorazgradivost može pretpostaviti i za C12-15 A 6 EO sulfat). Ako je anaerobna biorazgradivost potvrđena primjenom odgovarajuće ispitne metode, može se pretpostaviti da je sličan tip surfaktanta također anaerobno biorazgradiv (na primjer, podaci iz literature koji potvrđuju anaerobnu biorazgradivost surfaktanata koji pripadaju skupini alkil ester amonijevih soli mogu se koristiti za dokazivanje slične anaerobne biorazgradivosti drugih kvaternih amonijevih soli koje u alkilnom lancu ili alkilnim lancima sadrže esterske veze).
   Provesti test probira na anaerobnu biorazgradivost. Ako je potrebno novo ispitivanje, test probira provesti metodom OECD 311, ISO 11734, ECETOC br. 28 (lipanj 1988.) ili ekvivalentnom metodom.
   Provesti ispitivanje biorazgradivosti primjenom male doze. Ako je potrebno novo ispitivanje, i u slučaju eksperimentalnih problema prilikom testa probira (na primjer, inhibicija uslijed toksičnosti ispitne tvari), ponoviti ispitivanje primjenom male doze surfaktanta i pratiti razgradnju mjerenjima 14C ili kemijskim analizama. Ispitivanje s malim dozama može se provoditi metodom OECD 308 (24. travnja 2002.) ili drugom ekvivalentnom metodom pod uvjetom da su primijenjeni strogi anaerobni uvjeti. Ispitivanje i tumačenje rezultata ispitivanja treba obaviti neovisni stručnjak.


Odluka Komisije od 22/09/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8109 - FIH MOBILE / FEATURE PHONE BUSINESS OF MICROSOFT MOBILE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 04/03/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7524 - LONE STAR / HANSON BUILDING ENTITIES) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 24/09/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7344 - WARBURG PINCUS / BANCO SANTANDER / COFFER) prema Uredbi Vijeća (EZ) br. 139/2004 (Samo je engleski tekst vjerodostojan)


title: 92/216/EEZ: Odluka Komisije od 26. ožujka 1992. o prikupljanju podataka o natjecanjima za kopitare iz članka 4. stavka 2. Direktive Vijeća 90/428/EEZ

text:
               03/Sv. 029

               HR

               Službeni list Europske unije

               75

         31992D0216

               L 104/77

               SLUŽBENI LIST EUROPSKE UNIJE

               26.03.1992.

      ODLUKA KOMISIJE

   od 26. ožujka 1992.
   o prikupljanju podataka o natjecanjima za kopitare iz članka 4. stavka 2. Direktive Vijeća 90/428/EEZ
   (92/216/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 90/428/EEZ od 26. lipnja 1990. o prometu kopitarima namijenjenih natjecanjima i određivanju uvjeta za sudjelovanje na natjecanjima (1), a posebno njezin članak 4. stavak 3.,
   budući da je svaka država članica dužna obavijestiti Komisiju o uporabi mogućnosti iz prve alineje članka 4. stavka 2. Direktive 90/428/EEZ i obavijestiti Komisiju i ostale države članice o kriterijima za raspodjelu sredstava predviđenim u drugoj alineji navedenog članka 4. stavka 2.;
   budući da bi u skladu s pravilima za primjenu članka 4. Direktive 90/428/EEZ svaka država članica trebala odrediti koordinirajuće tijelo odgovorno za prikupljanje potrebnih podataka;
   budući da su mjere predviđene ovom Odlukom u skladu s mišljenjem Stalnog odbora za zootehniku,
   DONIJELA JE OVU ODLUKU:
   Članak 1.
   1.   Svaka država članica određuje koordinirajuće tijelo odgovorno za prikupljanje podataka o:

               —

               natjecanjima iz prve alineje članka 4. stavka 2. Direktive 90/428/EEZ, koja se organiziraju na njezinom državnom području,

               —

               kriterijima za raspodjelu sredstava, predviđenih u trećem podstavku druge alineje navedenog članka 4. stavka 2.

         2.   Svaka država članica priopćuje Komisiji naziv i adresu koordinirajućeg tijela određenog u skladu sa stavkom 1. Na temelju ovog priopćenja Komisija će sastaviti popis koordinirajućih tijela. Popis se objavljuje u seriji C Službenog lista Europskih zajednica.
   Članak 2.
   Ova je Odluka upućena državama članicama.

      Sastavljeno u Bruxellesu 26. ožujka 1992.

            Za Komisiju

         Ray MAC SHARRY

            Član Komisije

      (1)  SL L 224, 18.8.1990., str. 60.


title: 2014/406/EU: Odluka Vijeća od 20. lipnja 2014. o stavljanju izvan snage Odluke 2010/407/EU o postojanju prekomjernog deficita u Danskoj

text:
               28.6.2014

               HR

               Službeni list Europske unije

               L 190/71

         ODLUKA VIJEĆA
   od 20. lipnja 2014.
   o stavljanju izvan snage Odluke 2010/407/EU o postojanju prekomjernog deficita u Danskoj

      (2014/406/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 126. stavak 12.,
   uzimajući u obzir preporuku Komisije,
   budući da:

               (1)

               Vijeće je 13. srpnja 2010. slijedom preporuke Komisije, u Odluci 2010/407/EU (1), odlučilo da u Danskoj postoji prekomjerni deficit. Vijeće je utvrdilo da je, prema podacima koje su u travnju 2010. dostavila danska tijela, deficit opće države predviđen za 2010. iznosio 5,4 % BDP-a, što je iznad referentne vrijednosti od 3 % BDP-a iz Ugovora. U 2010. očekivalo se da će bruto dug opće države iznositi 45,1 % BDP-a, što je znatno ispod referentne vrijednosti od 60 % BDP-a iz Ugovora. Deficit opće države za 2010. nakon toga je revidiran na 2,5 % BDP-a, dok je bruto dug opće države revidiran na 42,8 % BDP-a.

               (2)

               U skladu s člankom 126. stavkom 7. UFEU-a i člankom 3. stavkom 4. Uredbe Vijeća (EZ) br. 1467/97 (2), Vijeće je 13. srpnja 2010. na temelju preporuke Komisije uputilo preporuku Danskoj u cilju okončanja stanja prekomjernog deficita najkasnije do 2013. Navedena preporuka Vijeća je objavljena.

               (3)

               U skladu s člankom 4. Protokola o postupku u slučaju prekomjernog deficita priloženog Ugovorima, Komisija osigurava podatke za provedbu postupka. U okviru primjene navedenog Protokola države članice, u skladu s člankom 3. Uredbe Vijeća (EZ) br. 479/2009, dostavljaju podatke o državnom deficitu i dugu i drugim povezanim varijablama dvaput godišnje, odnosno do 1. travnja i do 1. listopada (3).

               (4)

               Odluku o tome treba li odluku o postojanju prekomjernog deficita staviti izvan snage Vijeće treba donijeti na temelju dostavljenih podataka. Osim toga, odluku o postojanju prekomjernog deficita trebalo bi staviti izvan snage samo ako Komisijine prognoze pokažu da tijekom razdoblja obuhvaćenog prognozom deficit neće biti veći od referentne vrijednosti od 3 % BDP-a iz Ugovora (4).

               (5)

               Na temelju podataka koje je slijedom obavijesti Danske od 1. travnja 2014., a u skladu s člankom 14. Uredbe (EZ) br. 479/2009, osigurala Komisija (Eurostat) i na temelju proljetne prognoze službi Komisije iz 2014. opravdano je donijeti sljedeće zaključke:

                           —

                           Deficit opće države ostao je unutar referentne vrijednosti od 3 % BDP-a iz Ugovora u razdoblju 2010.–2013., osim u 2012., kada je na saldo negativno utjecala jednokratna naknada povezana s mirovinskom reformom u 2011. Procjenjuje se da je navedena jednokratna naknada u 2012. oslabila fiskalni saldo za 1,6 % BDP-a. Deficit opće države iznosio je 2,5 % BDP-a u 2010., 1,9 % BDP-a u 2011., 3,8 % BDP-a u 2012. i 0,8 % BDP-a u 2013. Poboljšanje fiskalnog salda potaknuto je mjerama konsolidacije kako na strani prihoda tako i na strani rashoda, a posebice putem ograničenog rasta javne potrošnje.

                           —

                           U programu konvergencije Danske za 2014. predviđa se deficit opće države od 1,3 % BDP-a u 2014. i 2,9 % BDP-a u 2015. U razdoblju 2013.–2014. na javne financije utjecali su jednokratni prihodi od restrukturiranja postojećih mirovinskih renti od imovine, uz omogućavanje otplate poreznih obveza za buduće mirovinske rente od imovine po povoljnoj stopi. Procjenjuje se da će se zbog te mjere fiskalni saldo u obje godine povećati za približno 1,8 % BDP-a. Ta mjera neće imati utjecaja u 2015., što dovodi do očekivanog porasta deficita javnih financija. U proljetnoj prognozi službi Komisije iz 2014. predviđa se da će deficit opće države dosegnuti 1,2 % BDP-a u 2014. i 2,7 % BDP-a u 2015. Stoga bi tijekom razdoblja obuhvaćenog prognozom deficit trebao ostati ispod referentne vrijednosti od 3 % BDP-a iz Ugovora.

                           —

                           Nakon poboljšanja od ukupno 0,7 % BDP-a između 2011. i 2013., predviđa se da će se strukturni saldo, odnosno saldo opće države prilagođen gospodarskom ciklusu i bez jednokratnih i drugih privremenih mjera, pogoršati za 0,8 % BDP-a u 2014. (na – 0.2 % BDP-a) i za dodatnih 0,3 % BDP-a u 2015., pod pretpostavkom da ne dođe do promjene politike.

                           —

                           Proljetnom prognozom službi Komisije iz 2014. predviđeno je da će se bruto dug opće države smanjiti na 43,5 % BDP-a u 2014., a porasti na 44,9 % BDP-a u 2015., što je ispod referentne vrijednosti od 60 % BDP-a iz Ugovora.

               (6)

               Počevši od 2014., što je godina koja slijedi nakon ispravljanja prekomjernog deficita, Danska podliježe preventivnom dijelu Pakta o stabilnosti i rastu te bi svoj strukturni saldo trebala održati na razini svojeg srednjoročnog proračunskog cilja ili iznad njega.

               (7)

               U skladu s člankom 126. stavkom 12. Ugovora Odluku Vijeća o postojanju prekomjernog deficita treba staviti izvan snage ako Vijeće smatra da je u predmetnoj državi članici prekomjerni deficit ispravljen.

               (8)

               Vijeće smatra da je prekomjerni deficit u Danskoj ispravljen i stoga bi Odluku 2010/407/EU trebalo staviti izvan snage,

         DONIJELO JE OVU ODLUKU:
   Članak 1.
   Iz sveobuhvatne procjene proizlazi da je stanje prekomjernog deficita u Danskoj ispravljeno.
   Članak 2.
   Odluka 2010/407/EU stavlja se izvan snage.
   Članak 3.
   Ova je Odluka upućena Kraljevini Danskoj.

      Sastavljeno u Luxembourgu 20. lipnja 2014.

            Za Vijeće

            Predsjednik

         G. A. HARDOUVELIS

      (1)  Odluka Vijeća 2010/407/EU od 13. srpnja 2010. o postojanju prekomjernog deficita u Danskoj (SL L 189, 22.7.2010., str. 15.).

      (2)  Uredba Vijeća (EZ) br. 1467/97 od 7. srpnja 1997. o ubrzanju i pojašnjenju provedbe postupka u slučaju prekomjernog deficita (SL L 209, 2.8.1997., str. 6.).

      (3)  Uredba Vijeća (EZ) br. 479/2009 od 25. svibnja 2009. o primjeni Protokola o postupku u slučaju prekomjernog deficita priloženog Ugovoru o osnivanju Europske zajednice (SL L 145, 10.6.2009., str. 1.).

      (4)  U skladu sa „Specifikacijama za provedbu Pakta o stabilnosti i rastu i smjernicama o obliku i sadržaju programa stabilnosti i konvergencije” od 3. rujna 2012. Vidjeti: http://ec.europa.eu/economy_finance/economic_governance/sgp/pdf/coc/code_of_conduct_en.pdf


title: Akt Vijeća od 26. svibnja 1997. o sastavljanju Protokola o tumačenju od strane Suda Europskih zajednica Konvencije o dostavi sudskih i izvansudskih pismena u državama članicama Europske unije u građanskim i trgovačkim stvarima

text:
               19/Sv. 14

               HR

               Službeni list Europske unije

               154

         31997F0827(02)

               C 261/17

               SLUŽBENI LIST EUROPSKE UNIJE

         AKT VIJEĆA
   od 26. svibnja 1997.
   o sastavljanju Protokola o tumačenju od strane Suda Europskih zajednica Konvencije o dostavi sudskih i izvansudskih pismena u državama članicama Europske unije u građanskim i trgovačkim stvarima
   (97/C 261/02)
   VIJEĆE EUROPSKE UNIJE,
   Uzimajući u obzir Ugovor o Europskoj uniji, a posebno njegov članak K.3 stavak 2. točku (c),
   Uzimajući u obzir članak 17. Konvencije o dostavi sudskih i izvansudskih pismena u državama članicama Europske unije u građanskim i trgovačkim stvarima,
   Budući da se člankom K.3 stavkom 2. točkom (c) Ugovora predviđa da se konvencijama sastavljenim na temelju njegovog članka K.3 može odrediti da je Sud Europskih zajednica nadležan za tumačenje njihovih odredaba u skladu s dogovorima kakvi njima mogu biti utvrđeni,
   Razmotrivši stajalište Europskog parlamenta (1), nakon savjetovanja koje je provelo Predsjedništvo u skladu sa člankom K.6 Ugovora,
   ODLUČIVŠI da je ovim sastavljen Protokol, čiji se tekst nalazi u Prilogu, koji su danas potpisali predstavnici vlada država članica;
   PREPORUČUJE da ga države članice usvoje u skladu sa svojim odgovarajućim ustavnim odredbama.

      Sastavljeno u Bruxellesu 26. svibnja 1997.

            Za Vijeće

            Predsjednik

         W. SORGDRAGER

      (1)  Mišljenje doneseno 11. travnja 1997. (još nije objavljeno u Službenom listu).


Odluka Komisije od 21/12/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7737 - HONEYWELL / ELSTER) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2009/177/EZ: Odluka Komisije od 31. listopada 2008. o provedbi Direktive Vijeća 2006/88/EZ s obzirom na programe nadziranja i iskorjenjivanja i na status država članica, zona i kompartmenta slobodno od bolesti (priopćena pod brojem dokumenta C(2008) 6264)  Tekst značajan za EGP

text:
               03/Sv. 019

               HR

               Službeni list Europske unije

               283

         32009D0177

               L 063/15

               SLUŽBENI LIST EUROPSKE UNIJE

               31.10.2008.

      ODLUKA KOMISIJE

   od 31. listopada 2008.
   o provedbi Direktive Vijeća 2006/88/EZ s obzirom na programe nadziranja i iskorjenjivanja i na status država članica, zona i kompartmenta slobodno od bolesti
   (priopćena pod brojem dokumenta C(2008) 6264)
   (Tekst značajan za EGP)
   (2009/177/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i suzbijanju određenih bolesti akvatičnih životinja (1), a posebno prvi podstavak članka 44. stavka 1., prvi podstavak članka 44. stavka 2., članak 44. stavak 3., članak 49. stavak 1., članak 50. stavak 2. točku (a), članak 50. stavak 3., članak 51. stavak 2., članak 59. stavak 2., članak 61. stavak 3. i članak 64. te Direktive,
   budući da:

               (1)

               Direktivom 2006/88/EZ utvrđene su minimalne preventivne mjere, cilj kojih je povećati razinu osviještenosti i pripravnosti nadležnih tijela, subjekata u poslovanju akvakulture i ostalih povezanih s ovom industrijom, za bolesti životinja akvakulture i minimalne mjere kontrole koje treba primjenjivati u slučaju sumnje ili izbijanja određenih bolesti akvatičnih životinja. Njome se od 1. kolovoza 2008. stavlja izvan snage i zamjenjuje Direktiva Vijeća 91/67/EEZ od 28. siječnja 1991. o uvjetima zdravlja životinja, kojima se uređuje stavljanje na tržište životinja akvakulture i njihovih proizvoda (2).

               (2)

               Člankom 44. stavkom 1. Direktive 2006/88/EZ utvrđeno je da, kad država članica za koju nije poznato da je zaražena, ali još nije proglašena slobodnom od jedne ili više neegzotičnih bolesti navedenih u dijelu II. Priloga IV. toj Direktivi, izradi program nadziranja za postizanje statusa slobodno od jedne ili više tih bolesti, ona taj program mora podnijeti na odobrenje u skladu s regulatornim postupkom.

               (3)

               Člankom 44. stavkom 1. Direktive 2006/88/EZ isto je tako utvrđeno da se, u slučajevima kad se program nadziranja odnosi na pojedinačne kompartmente ili zone koji obuhvaćaju manje od 75 % državnog područja države članice i kad predmetna zona ili kompartment obuhvaća područje vodenog sliva koje država članica ne dijeli s drugom državom članicom ili trećom zemljom, mora primijeniti drugačiji postupak, uključujući modele obrazaca koji se dostavljaju Stalnom odboru za prehrambeni lanac i zdravlje životinja (dalje u tekstu „Odbor”) kako je predviđeno u članku 50. stavku 2. Direktive 2006/88/EZ.

               (4)

               Člankom 44. stavkom 2. Direktive 2006/88/EZ utvrđeno je da, kad država članica za koju se zna da je zaražena jednom ili više neegzotičnih bolesti navedenih u dijelu II. Priloga IV. toj Direktivi izradi program iskorjenjivanja za jednu ili više tih bolesti, ona taj program mora podnijeti na odobrenje u skladu s regulatornim postupkom.

               (5)

               Ako država članica u skladu s člankom 49. stavkom 1. Direktive 2006/88/EZ za cijelo svoje državno područje želi postići status područja slobodno od jedne ili više neegzotičnih bolesti navedenih u dijelu II. Priloga IV. toj Direktivi, ona mora podnijeti dokaz na kako bi se proglasila slobodnom od bolesti u skladu s regulatornim postupkom.

               (6)

               Člankom 50. stavkom 1. Direktive 2006/88/EZ utvrđeno je da država članica pod određenim uvjetima može proglasiti zonu ili kompartment na svom državnom području područjem slobodnim od jedne ili više neegzotičnih bolesti navedenih u dijelu II. Priloga IV. toj Direktivi. Takvu deklaraciju država članica mora dostaviti Odboru u skladu s postupkom utvrđenim u stavku 2. toga članka.

               (7)

               Osim toga, člankom 50. stavkom 3. Direktive 2006/88/EZ utvrđeno je da u slučajevima kad ta zona ili kompartment obuhvaća više od 75 % državnog područja države članice ili se sastoji od područja vodenog sliva koje država članica dijeli s drugom državom članicom ili trećom zemljom, postupak propisan u članku 50. stavku 2. te Direktive treba promijeniti regulatornim postupkom.

               (8)

               Potrebno je propisati detaljne odredbe kojima će se točno utvrditi u kojim slučajevima programe nadziranja i proglašavanja statusa slobodno od bolesti treba odobriti u skladu s regulatornim postupkom.

               (9)

               Treba sastaviti popise država članica, zona ili kompartmenta obuhvaćenih programima nadziranja ili iskorjenjivanja, koji su odobreni u skladu s regulatornim postupkom ili za koje je odobren status slobodno od bolesti.

               (10)

               Treba izraditi modele obrazaca za dostavljanje programa nadziranja za odobrenje i za objavu tih programa. Isto tako treba izraditi model obrasca pomoću kojega će države članice izvješćivati o razvoju određenih programa iskorjenjivanja i određenih programa nadziranja. Osim toga, treba utvrditi i model obrasca za dostavljanje prijave za odobrenje statusa slobodno od bolesti i proglašenje takvog statusa.

               (11)

               Prilog V. Odluci Komisije 2008/425/EZ od 25. travnja 2008. o utvrđivanju standardnih zahtjeva za dostavljanje nacionalnih programa iskorjenjivanja, kontrole i praćenja određenih bolesti životinja i zoonoza država članica za financiranje od Zajednice (3) uključuje detaljnu analizu troškova programa za koje države članice žele dobiti financijsku potporu. U interesu dosljednosti zakonodavstva Zajednice, model obrasca za dostavljanje programa iskorjenjivanja za odobrenje na temelju Direktive 2006/88/EZ treba biti u skladu s modelom utvrđenim u tom Prilogu.

               (12)

               Godišnje informacije od država članica potrebne su za procjenu razvoja odobrenih programa nadziranja, kao i odobrenih programa iskorjenjivanja koje ne financira Zajednica. U tu svrhu Komisiji se izvješće treba podnositi svake godine. Budući da programi iskorjenjivanja koje financira Zajednica spadaju u područje primjene Odluke Vijeća 90/424/EEZ od 26. lipnja 1990. o troškovima u području veterinarstva (4), države članice moraju u skladu s tom Odlukom izvješćivati o tehničkim i financijskim pitanjima vezanima uz te programe.

               (13)

               Objave programa nadziranja i deklaracije o statusu slobodno od bolesti koje države članice dostavljaju Odboru, trebaju u elektroničkom obliku biti dostupne Komisiji i ostalim državama članicama. Tehnički najlakše izvedivo rješenje predstavlja internet bazirana informacijska stranica, budući da ona osigurava lak pristup takvim deklaracijama.

               (14)

               Na temelju Direktive 91/67/EEZ, odobrene zone slobodne od bolesti, riblja uzgajališta i programi u svrhu postizanja statusa slobodno od bolesti, odobreni su sljedećim odlukama: Odluka Komisije 2002/308/EZ od 22. travnja 2002. o utvrđivanju popisa odobrenih zona i odobrenih uzgajališta u odnosu na jednu ili više bolesti riba – virusna hemoragijska septikemija (VHS) i zarazna hematopetska nekroza (ZHN) (5), Odluka Komisije 2002/300/EZ od 18. travnja 2002. o utvrđivanju popisa odobrenih zona u odnosu na Bonamia ostreae i/ili Marteilia refringens
                   (6), Odluka Komisije 2003/634/EZ od 28. kolovoza 2003. o odobravanju programa u svrhu postizanja statusa odobrenih zona i odobrenih uzgajališta u neodobrenim zonama u odnosu na virusnu hemoragijsku septikemiju (VHS) i zaraznu hematopoetsku nekrozu (ZHN) u riba (7) i Odluka Komisije 94/772/EZ od 25. listopada 1994. o odobravanju programa vezanih uz bonamiozu i marteiliozu koje je dostavila Francuska (8).

               (15)

               Kriteriji za status slobodno od bolesti navedeni u Direktivi 2006/88/EZ jednaki su kriterijima utvrđenim u Direktivi 91/67/EEZ, u odnosu na odobrenje cijelog državnog područja država članica, kontinentalnih zona i uzgajališta u neodobrenim zonama.

               (16)

               Stoga, kontinentalne zone i uzgajališta odobrena u skladu s Direktivom 91/67/EEZ ne treba dostavljati za deklariranje Odboru u skladu s Direktivom 2006/88/EZ. Njih isto tako treba uvrstiti u popis zona i kompartmenta dostupan na internet baziranoj informacijskoj stranici uspostavljenoj ovom Odlukom.

               (17)

               Međutim, u Direktivi 2006/88/EZ koncepcija obalne zone nije utvrđena. Stoga područja odobrena kao obalne zone slobodne od bolesti u skladu s Direktivom 91/67/EEZ države članice trebaju ponovo procijeniti i dostaviti novi zahtjev ili, prema potrebi, novu deklaraciju na temelju Direktive 2006/88/EZ.

               (18)

               Stoga Odluke 2002/300/EZ i 2002/308/EZ treba staviti izvan snage počevši od 1. kolovoza 2009., što će državama članicama dati dovoljno vremena da dostave nove deklaracije ili zahtjeve vezane uz te obalne zone.

               (19)

               Razlika između programa nadziranja i iskorjenjivanja u Direktivi 91/67/EEZ nije utvrđena. Međutim, budući da su zahtjevi koji se primjenjuju na takve programe jednaki, programe odobrene na temelju Odluka 2003/634/EZ i 94/722/EZ treba smatrati usklađenim s Direktivom 2006/88/EZ. Da bi se utvrdilo koje od tih programa treba smatrati programima nadziranja a koje iskorjenjivanja te ih uvrstiti u odgovarajuće popise utvrđene ovom Odlukom, informacije o tim programima države članice trebaju dostaviti Komisiji do 30. travnja 2009.

               (20)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   ODJELJAK 1.

      DOSTAVLJANJE PROGRAMA NADZIRANJA I DEKLARACIJA STATUSA SLOBODNO OD BOLESTI ZA ODOBRAVANJE

   Članak 1.
   Uvjeti za dostavljanje programa nadziranja za odobrenje
   1.   Programi nadziranja dostavljaju se za odobrenje kako je utvrđeno u prvom podstavku članka 44. stavka 1. Direktive 2006/88/EZ, samo ako obuhvaćaju:

               (a)

               cijelo državno područje države članice,

               (b)

               kompartmente ili njihove skupine koji obuhvaćaju više od 75 % obalnog područja predmetne države članice u odnosu na bolesti koje zahvaćaju samo morske vrste;

               (c)

               zone i kompartmente ili njihove skupine koji obuhvaćaju više od 75 % kontinentalnog područja predmetne države članice u odnosu na bolesti koje zahvaćaju samo slatkovodne vrste;

               (d)

               zone i kompartmente ili njihove skupine koji obuhvaćaju više od 75 % kontinentalnog i obalnog područja predmetne države članice u odnosu na bolesti koje zahvaćaju i slatkovodne i morske vrste; ili

               (e)

               zone i kompartmente koji se sastoje od područja vodenog sliva koje država članica dijeli s drugom državom članicom ili trećom zemljom.

         2.   Za potrebe ove Odluke smatra se da kompartment ili skupina kompartmenta obalnog područja obuhvaća više od 75 % obalnog područja države članice ako obuhvaća više od 75 % dužine obale, mjereno uzduž osnovne obalne crte.
   Članak 2.
   Uvjeti za dostavljanje deklaracija statusa slobodno od bolesti za odobravanje
   Deklaracije statusa slobodno od bolesti mogu se dostaviti kako je predviđeno člankom 50. stavkom 3. Direktive 2006/88/EZ samo ako deklaracija udovoljava jednom od uvjeta utvrđenih u članku 1. stavku 1. ove Odluke.
   ODJELJAK 2.

      POPIS DRŽAVA ČLANICA, ZONA I KOMPARTMENTA NA KOJE SE PRIMJENJUJU ODOBRENI PROGRAMI NADZIRANJA I ISKORJENJIVANJA I PODRUČJA SLOBODNA OD BOLESTI

   Članak 3.
   Države članice, zone i kompartmenti na koje se primjenjuju odobreni programi nadziranja
   Države članice, zone i kompartmenti na koje se primjenjuje program nadziranja odobren u skladu s prvim podstavkom članka 44. stavka 1. Direktive 2006/88/EZ popisani su u drugom i četvrtom stupcu tablice u dijelu A Priloga I. ovoj Odluci, u odnosu na bolesti navedene u toj tablici.
   Članak 4.
   Države članice, zone i kompartmenti na koje se primjenjuju odobreni programi iskorjenjivanja
   Države članice, zone i kompartmenti na koje se primjenjuje program iskorjenjivanja odobren u skladu s prvim podstavkom članka 44. stavka 2. Direktive 2006/88/EZ popisani su u drugom i četvrtom stupcu tablice u dijelu B Priloga I. ovoj Odluci, u odnosu na bolesti navedene u toj tablici.
   Članak 5.
   Države članice, zone i kompartmenti slobodni od bolesti
   Države članice proglašene slobodnima od bolesti u skladu s člankom 49. stavkom 1. Direktive 2006/88/EZ te zone i kompartmenti proglašeni slobodnima od bolesti u skladu s člankom 50. stavkom 3. te Direktive popisani su u drugom i četvrtom stupcu tablice u dijelu C Priloga I. ovoj Odluci, u odnosu na bolesti navedene u toj tablici.
   ODJELJAK 3.

      MODELI OBRAZACA ZA DOSTAVLJANJE DEKLARACIJA I PRIJAVA

   Članak 6.
   Modeli obrazaca za programe nadziranja
   1.   Dostavljanje programa nadziranja za odobravanje, kako je utvrđeno u prvom podstavku članka 44. stavka 1. Direktive 2006/88/EZ, mora biti u skladu s modelima obrazaca utvrđenima u prilozima II. i III. ovoj Odluci.
   2.   Dostavljanje programa nadziranja za objavu, kako je utvrđeno u prvom podstavku članka 44. stavka 1. Direktive 2006/88/EZ, mora biti u skladu s modelom obrasca utvrđenim u Prilogu II. ovoj Odluci.
   Članak 7.
   Model obrasca za programe iskorjenjivanja
   Dostavljanje programa iskorjenjivanja za odobravanje, kako je utvrđeno u prvom podstavku članka 44. stavka 2. Direktive 2006/88/EZ, mora biti u skladu s modelom obrasca utvrđenim u Prilogu V. ovoj Odluci.
   Članak 8.
   Modeli obrazaca za dostavljanje statusa slobodno od bolesti
   1.   Dostavljanje dokumentacije za odobrenje statusa slobodno od bolesti kako je utvrđeno u članku 49. stavku 1. i članku 50. stavku 3. Direktive 2006/88/EZ mora biti u skladu s modelima obrazaca utvrđenim u prilozima IV. i V. ovoj Odluci.
   2.   Dostavljanje deklaracija o statusu zona ili kompartmenta slobodni od bolesti, kako je utvrđeno u članku 50. stavku 2. Direktive 2006/88/EZ, mora biti u skladu s modelima obrazaca utvrđenim u prilozima IV. i V. ovoj Odluci.
   3.   Odstupajući od stavaka 1. i 2., kad se status slobodno od bolesti mora postići u skladu s člankom 49. stavkom 1. točkama (a) i (b) ili točkom 1. dijela 1. Priloga V. Direktivi 2006/88/EZ, države članice ne moraju podnositi modele obrasca u utvrđene u Prilogu V. ovoj Odluci.
   ODJELJAK 4.

      OBVEZE ZA IZVJEŠĆIVANJE I INTERNET BAZIRANE INFORMACIJE

   Članak 9.
   Izvješćivanje
   Najkasnije do 30. travnja svake godine države članice Komisiji podnose izvješća o:

               (a)

               programima nadziranja odobrenima u skladu s prvim podstavkom članka 44. stavka 1. Direktive 2006/88/EZ;

               (b)

               programima iskorjenjivanja koje ne financira Zajednica i odobrenim u skladu s prvim podstavkom članka 44. stavka 2. te Direktive.

         Izvješće mora biti u skladu s modelom obrasca utvrđenim u Prilogu VI. ovoj Odluci.
   Članak 10.
   Internet bazirane informacijske stranice
   1.   Države članice trebaju uspostaviti i redovito ažurirati internet bazirane informacijske stranice kako bi:

               (a)

               Komisiji i ostalim državama članicama omogućile pristup objavama programa nadziranja dostavljenih Stalnom odboru za prehrambeni lanac i zdravlje životinja (dalje u tekstu „Odbor”), u skladu s četvrtim podstavkom članka 44. stavka 1. i članka 50. stavka 2. Direktive 2006/88/EZ;

               (b)

               Komisiji i ostalim državama članicama omogućile pristup deklaracijama o statusu slobodno od bolesti, u skladu člankom 50. stavkom 2. te Direktive;

               (c)

               javnosti omogućile pristup popisu zona ili kompartmenta za koje je objavljeno da podliježu odobrenim programima nadziranja ili je proglašeno da su slobodni od bolesti, u skladu s člankom 50. stavkom 2. te Direktive.

         2.   Kad države članice na internet baziranim informacijskim stranicama objave deklaracije spomenute u točkama (a) i (b) stavka 1., one o tome odmah obavješćuju Komisiju.
   3.   Države članice Komisiji dostavljaju adrese internet baziranih informacijskih stranica predviđenih stavkom 1.
   ODJELJAK 5.

      PRIJELAZNE ODREDBE

   Članak 11.
   Prijelazne odredbe koje se odnose na područja slobodna od bolesti
   1.   Kontinentalne zone koje su Odlukom Komisije 2002/308/EZ priznate kao odobrene u odnosu na virusnu hemoragijsku septikemiju (VHS) i zaraznu hematopoetsku nekrozu (ZHN) i popisane u Prilogu I. toj Odluci, smatraju se zonama koje udovoljavaju zahtjevima za zone slobodne od bolesti navedenim u Prilogu V. Direktive 2006/88/EZ.
   2.   Uzgajališta ribe koja su Odlukom Komisije 2002/308/EZ priznata kao odobrena s obzirom na VHS i ZHN i popisana u Prilogu II. ovoj Odluci, smatraju se kompartmentima koji udovoljavaju zahtjevima za kompartmente slobodne od bolesti navedene u Prilogu V. Direktivi 2006/88/EZ.
   3.   Kontinentalne zone i uzgajališta ribe, koji se spominju u stavcima 1. i 2. ovog članka, dodaju se na popis zona i kompartmenta uspostavljen u skladu s člankom 10. stavkom 1. točkom (c).
   4.   Odstupajući od članka 50. stavka 2. Direktive 2006/88/EZ, države članice ne moraju Odboru podnositi na odobrenje deklaracije koje se odnose na kontinentalne zone i uzgajališta ribe koji se spominju u stavcima 1. i 2. ovog članka.
   Članak 12.
   Prijelazne odredbe koje se odnose na odobrene programe
   1.   Odstupajući od članka 44. Direktive 2006/88/EZ, države članice ne moraju podnositi programe nadziranja i iskorjenjivanja koji su bili odobreni u svrhu postizanja statusa odobrene zone u odnosu na:

               (a)

               VHS i ZHN, Odlukom 2003/634/EZ;

               (b)

               bonamiozu i marteiliozu, Odlukom 94/722/EZ;

         2.   Najkasnije do 30. travnja 2009., predmetne države članice Komisiji moraju dostaviti izvješće o programima iz stavka 1., koje mora sadržavati najmanje:

               (a)

               informacije o zemljopisnom razgraničenju programa;

               (b)

               informacije zahtijevane u skladu s Prilogom VI. za prethodne četiri godine provedbe programa.

         ODJELJAK 6.

      ZAVRŠNE ODREDBE

   Članak 13.
   Stavljanje izvan snage
   Odluke 2002/300/EZ i 2002/308/EZ stavljaju se izvan snage s učinkom od 1. kolovoza 2009.
   Članak 14.
   Primjena
   Ova se Odluka primjenjuje od 1. studenoga 2008.
   Članak 15.
   Adresati
   Ova je Odluka upućena državama članicama.

      Sastavljeno u Bruxellesu 31. listopada 2008.

            Za Komisiju

         Androulla VASSILIOU

            Članica Komisije

      (1)  SL L 328, 24.11.2006., str. 14.

      (2)  SL L 46, 19.2.1991., str. 1.

      (3)  SL L 159, 18.6.2008., str. 1.

      (4)  SL L 224, 18.8.1990., str. 19.

      (5)  SL L 106, 23.4.2002., str. 28.

      (6)  SL L 103, 19.4.2002., str. 24.

      (7)  SL L 220, 3.9.2003., str. 8.

      (8)  SL L 288, 9.11.1994., str. 47.
   PRILOG I.

      DIO A

      Države članice, zone i kompartmenti na koje se primjenjuju odobreni programi nadziranja

               Bolest

               Država članica

               Kod

               Zemljopisno razgraničenje područja obuhvaćenog programom nadziranja (država članica, zona ili kompartmenta)

               Virusna hemoragijska septikemija (VHS)

               Zarazna hematopoetska nekroza (ZHN)

               Koi herpes viroza (KHV)

               Zarazna anemija lososa (ZAL)

               Infekcija s Marteilia refringens

               Infekcija s Bonamia ostreae

               Bolest bijelih pjega rakova

      DIO B

      Države članice, zone i kompartmenti na koje se primjenjuju odobreni programi iskorjenjivanja

               Bolest

               Država članica

               Oznaka

               Zemljopisno razgraničenje područja obuhvaćenog programom iskorjenjivanja (država članica, zona ili kompartmenta)

               Virusna hemoragijska septikemija (VHS)

               Zarazna hematopoetska nekroza (ZHN)

               Koi herpes viroza (KHV)

               Zarazna anemija lososa (ZAL)

               Infekcija s Marteilia refringens

               Infekcija s Bonamia ostreae

               Bolest bijelih pjega rakova

      DIO C

      Države članice, zone i kompartmenti proglašeni slobodni od bolesti

               Bolest

               Država članica

               Oznaka

               Zemljopisno razgraničenje područja slobodno od bolesti (država članica, zona ili kompartmenta)

               Virusna hemoragijska septikemija (VHS)

               Danska

               DK

               Područja vodenog sliva i obalna područja:

                           —

                           Hansted Å

                           —

                           Hovmølle Å

                           —

                           Grenå

                           —

                           Treå

                           —

                           Alling Å

                           —

                           Kastbjerg

                           —

                           Villestrup Å

                           —

                           Korup Å

                           —

                           Sæby Å

                           —

                           Elling Å

                           —

                           Uggerby Å

                           —

                           Lindenborg Å

                           —

                           Øster Å

                           —

                           Hasseris Å

                           —

                           Binderup Å

                           —

                           Vidkær Å

                           —

                           Dybvad Å

                           —

                           Bjørnsholm Å

                           —

                           Trend Å

                           —

                           Lerkenfeld Å

                           —

                           Vester Å

                           —

                           Lønnerup med tilløb

                           —

                           Fiskbæk Å

                           —

                           Slette Å

                           —

                           Bredkær Bæk

                           —

                           Vandløb til Kilen

                           —

                           Resenkær Å

                           —

                           Klostermølle Å

                           —

                           Hvidbjerg Å

                           —

                           Knidals Å

                           —

                           Spang Å

                           —

                           Simested Å

                           —

                           Skals Å

                           —

                           Jordbro Å

                           —

                           Fåremølle Å

                           —

                           Flynder Å

                           —

                           Damhus Å

                           —

                           Karup Å

                           —

                           Gudenåen

                           —

                           Halkær Å

                           —

                           Storåen

                           —

                           Århus Å

                           —

                           Bygholm Å

                           —

                           Grejs Å

                           —

                           Ørum Å

               Irska

               IE

               Sva kontinentalna i obalna područja unutar njezinog državnoga područja osim:

                           1.

                           otoka Cape Clear

               Cipar

               CY

               Sva kontinentalna područja unutar njezinog državnoga područja

               Finska

               FI

               Sva kontinentalna i obalna područja unutar njezinog državnoga područja osim:

                           1.

                           provincije Åland;

                           2.

                           općine Uusikaupunki, Pyhäranta i Rauma.

               Švedska

               SE

               Cijelo državno područje

               Ujedinjena Kraljevina

               UK

               Sva kontinentalna i obalna područja unutar njezinog državnoga područja osim:

                           1.

                           slivnih područja rijeke Ouse od njezinih izvora do ustaljene plimne granice u Naburn Locku i Weiru; i

                           2.

                           tampon zone koju čine vode estuarija rijeke Humber, od ustaljenih plimnih granica u Barmby Barrageu, Naburn Locku i Weiru, željezničkog mosta u Ulleskelfu, Chapel Haddlesey Weiru i Long Sandall Locku do crte koja se od mola u Whitgiftu proteže prema sjeveru.

                     Sva kontinentalna i obalna područja unutar Sjeverne Irske, Guerneseya te otoka Man i Jersey

               Zarazna hematopoetska nekroza (ZHN)

               Danska

               DK

               Cijelo državno područje

               Irska

               IE

               Cijelo državno područje

               Cipar

               CY

               Sva kontinentalna područja unutar njegovog državnoga područja

               Finska

               FI

               Cijelo državno područje

               Švedska

               SE

               Cijelo državno područje

               Ujedinjena Kraljevina

               UK

               Sva kontinentalna i obalna područja unutar državnoga područja Velike Britanije, Sjeverne Irske, Guerneseya te otoka Man i Jersey

               Koi herpes viroza (KHV)

               Zarazna anemija lososa (ZAL)

               Belgija

               BE

               Cijelo državno područje

               Bugarska

               BG

               Cijelo državno područje

               Češka

               CZ

               Cijelo državno područje

               Danska

               DK

               Cijelo državno područje

               Njemačka

               DE

               Cijelo državno područje

               Estonija

               EE

               Cijelo državno područje

               Irska

               IE

               Cijelo državno područje

               Grčka

               EL

               Cijelo državno područje

               Španjolska

               ES

               Cijelo državno područje

               Francuska

               FR

               Cijelo državno područje

               Italija

               IT

               Cijelo državno područje

               Cipar

               CY

               Cijelo državno područje

               Latvija

               LV

               Cijelo državno područje

               Litva

               LT

               Cijelo državno područje

               Luksemburg

               LU

               Cijelo državno područje

               Mađarska

               HU

               Cijelo državno područje

               Malta

               MT

               Cijelo državno područje

               Nizozemska

               NL

               Cijelo državno područje

               Austrija

               AT

               Cijelo državno područje

               Poljska

               PL

               Cijelo državno područje

               Portugal

               PT

               Cijelo državno područje

               Rumunjska

               RO

               Cijelo državno područje

               Slovenija

               SI

               Cijelo državno područje

               Slovačka

               SK

               Cijelo državno područje

               Finska

               FI

               Cijelo državno područje

               Švedska

               SE

               Cijelo državno područje

               Ujedinjena Kraljevina

               UK

               Cijelo državno područje

               Infekcija s Marteilia refringens

               Irska

               IE

               Cijelo državno područje

               Ujedinjena Kraljevina

               UK

               Cijela obala Velike Britanije, Sjeverne Irske, Guerneseya, Herma i otoka Man
               Cijela obala Sjeverne Irske
               Cijela obala Guerneseya i Herma
               Obalno područje država Jerseya: područje se sastoji od međuplimnog područja i neposrednog obalnog područja između oznake srednje visoke razine vode na otoku Jersey i zamišljene crte povučene tri nautičke milje od oznake srednje niske razine vode na otoku Jersey. Područje se nalazi u Normandijsko-bretonskom zaljevu na južnoj strani Engleskog kanala.
               Cijela obala otoka Man

               Infekcija s Bonamia ostreae

               Irska

               IE

               Cijela obala Irske osim:

                           1.

                           Cork Harboura;

                           2.

                           Galway Baya;

                           3.

                           Ballinakill Harboura;

                           4.

                           Clew Baya;

                           5.

                           Achill Sounda;

                           6.

                           Loughmoreja, Blacksod Baya;

                           7.

                           Lough Foylea;

                           8.

                           Lough Swillyja.

               Ujedinjena Kraljevina

               UK

               Cijela obala Velike Britanije osim:

                           1.

                           južne obale Cornwalla od Lizarda do Start Pointa;

                           2.

                           Obale Dorseta, Hampshirea i Sussexa od Portland Billa do Selsey Billa;

                           3.

                           područja uzduž obale Sjevernog Kenta i Essexa od Sjevernog Forelanda do Felixstowea;

                           4.

                           područja uzduž obale u jugozapadnom Walesu od Wooltack Pointa do St. Govan’s Heada, uključujući Milford Haven i područja plimnih voda rijeka East i West Cleddau;

                           5.

                           područja koje obuhvaća vode Loch Sunart istočno od crte povučene u smjeru jug-jug-istok od najsjevernije točke Maclean’s Nosea do Auliston Pointa;

                           6.

                           područje koje obuhvaća Zapadni Loch Tarbert, sjeveroistočno od crte, povučene u smjeru istok jug istok od Ardpatrick Pointa NR 734578 do North Dunskeig Baya kod NR 752568

                     Cijela obala Sjeverne Irske, osim:

                           1.

                           Lough Foylea

                     Cijela obala Guerneseya, Herma i otoka Man
               Obalno područje država Jerseya: područje se sastoji od međuplimnog područja i neposrednog obalnog područja između oznake srednje visoke razine vode na otoku Jersey i zamišljene crte povučene tri nautičke milje od oznake srednje niske razine vode na otoku Jersey. Područje se nalazi u Normandijsko-bretonskom zaljevu na južnoj strani Engleskog kanala.

               Bolest bijelih pjega rakova

         PRILOG II.

      Model za dostavljanje programa nadziranja za odobrenje i za objavu programa nadziranja

   PRILOG III.

      DIO A

      Model za dostavljanje informacija u vezi s dostavljanjem programa nadziranja za odobrenje u pogledu epidemiološke situacije/evolucije bolesti u zadnje četiri godine (po jedna tablica za svaku godinu provedbe)

   1.   Podaci o testiranju životinja

   Država članica, zona ili kompartment (1)

               Bolest: …

               Godina: …

               Uzgajalište ili proizvodno područje za uzgoj mekušaca (2)

               Broj uzorkovanja

               Broj kliničkih inspekcija

               Temperatura vode pri uzorkovanju/inspekciji

               Vrste pri uzorkovanju

               Uzorkovane vrste

               Broj uzorkovanih životinja (ukupno i po vrstama)

               Broj testova

               Pozitivni rezultati laboratorijskog pretraživanja

               Pozitivni rezultati kliničkih inspekcija

               Ukupno

               Ukupno

   2.   Podaci o testiranju uzgajališta ili proizvodnih područja

               Bolest: …

               Godina: …

               Država članica, zona ili kompartment (3)

               Ukupan broj uzgajališta ili proizvodnih područja za uzgoj mekušaca (4)

               Ukupan broj uzgajališta ili proizvodnih područja za uzgoj mekušaca obuhvaćenih programom

               Broj pregledanih uzgajališta ili proizvodnih područja za uzgoj mekušaca (5)

               Broj pozitivnih uzgajališta ili proizvodnih područja za uzgoj mekušaca (6)

               Broj novo pozitivnih uzgajališta ili proizvodnih područja za uzgoj mekušaca (7)

               Broj depopuliranih uzgajališta ili proizvodnih područja za uzgoj mekušaca

               % depopuliranih pozitivnih uzgajališta ili proizvodnih područja za uzgoj mekušaca

               Uklonjene i neškodljivo zbrinute životinje (8)

               Ciljni pokazatelji

               % obuhvaćenih uzgajališta ili proizvodnih područja za uzgoj mekušaca

               % pozitivnih uzgajališta ili proizvodnih područja za uzgoj mekušaca
               Periodička prevalencija u uzgajalištima ili proizvodnih područja za uzgoj mekušaca

               % novo pozitivnih uzgajališta ili proizvodnih područja za uzgoj mekušaca
               Incidencija u uzgajalištima ili proizvodnih područja za uzgoj mekušaca

               1

               2

               3

               4

               5

               6

               7

               8 = (7/5) × 100

               9

               10 = (4/3) × 100

               11 = (5/4) × 100

               12 = (6/4) × 100

               Ukupno

      DIO B

      Model za dostavljanje informacija u odnosu na dostavljanje programa nadziranja za odobrenje u pogledu ciljeva (po jedna tablica za svaku godinu provedbe)

   1.   Ciljevi koji se odnose na testiranje životinja

   Država članica, zona ili kompartment (9)

               Bolest: …

               Godina: …

               Uzgajalište ili proizvodno područje za uzgoj mekušaca (10)

               Broj uzorkovanja

               Broj kliničkih inspekcija

               Temperatura vode pri uzorkovanju/inspekciji

               Vrste pri uzorkovanju

               Uzorkovane vrste

               Broj uzorkovanih životinja (ukupno i po vrstama)

               Broj testova

               Ukupno

   2.   Ciljevi u pogledu testiranja uzgajališta ili proizvodnih područja

               Bolest: …

               Godina: …

               Država članica, zona ili kompartment (11)

               Ukupan broj uzgajališta ili proizvodnih područja za uzgoj mekušaca (12)

               Ukupan broj uzgajališta ili proizvodnih područja za uzgoj mekušaca obuhvaćenih programom

               Broj uzgajališta ili proizvodnih područja za uzgoj mekušaca za koje se očekuje da će biti pregledani (13)

               Broj očekivano pozitivnih uzgajališta ili proizvodnih područja za uzgoj mekušaca (14)

               Broj očekivano novo pozitivnih uzgajališta ili proizvodnih područja za uzgoj mekušaca (15)

               Broj uzgajališta ili proizvodnih područja za uzgoj mekušaca za koje se očekuje da će biti depopulirani

               % pozitivnih uzgajališta ili proizvodnih područja za uzgoj mekušaca za koje se očekuje da će biti depopulirani

               Ciljni pokazatelji

               Očekivani % obuhvaćenih uzgajališta ili proizvodnih područja za uzgoj mekušaca

               % pozitivnih uzgajališta ili proizvodnih područja za uzgoj mekušaca
               Očekivana periodička prevalencija u uzgajalištima ili proizvodnih područja za uzgoj mekušaca

               % novo pozitivnih uzgajališta ili područja uzgoja mekušaca
               Očekivana incidencija u uzgajalištima ili proizvodnih područja za uzgoj mekušaca

               1

               2

               3

               4

               5

               6

               7

               8 = (7/5) × 100

               9 = (4/3) × 100

               10 = (5/4) × 100

               11 = (6/4) × 100

               Ukupno

      (1)  Država članica, zona ili kompartment, kako su definirani u točki 6. Priloga II.

      (2)  Kada je broj uzgajališta/proizvodnih područja za uzgoj mekušaca ograničen ili nijedno uzgajalište/proizvodno područje za uzgoj mekušaca ne postoji u cijeloj ili u dijelovima države članice, zoni ili kompartmentu za koje se informacija dostavlja, pa se zato uzorkovanje obavlja u divljoj populaciji, mora se navesti zemljopisni položaj mjesta uzorkovanja.

      (3)  Država članica, zona ili kompartment, kako su definirani u točki 6. Priloga II.

      (4)  Ukupan broj uzgajališta ili proizvodnih područja za uzgoj mekušaca koji postoje u državi članici, zoni ili kompartmentu kako su definirani u točki 6. Priloga II.

      (5)  „Pregled” znači provedba testa na razini uzgajališta/proizvodnog područja za uzgoj mekušaca u okviru programa u odnosu na predmetnu bolest, u svrhu poboljšanja zdravstvenog statusa predmetnog uzgajališta ili proizvodnog područja za uzgoj mekušaca. U ovom stupcu uzgajalište ili proizvodno područje za uzgoj mekušaca ne smije se brojiti dvaput čak i ako je pregledano više od jedanput.

      (6)  Uzgajališta ili proizvodna područja za uzgoj mekušaca s najmanje jednom pozitivnom životinjom tijekom predmetnog razdoblja bez obzira na to koliko puta je to uzgajalište ili proizvodno područje za uzgoje mekušaca pregledano.

      (7)  Uzgajališta ili proizvodna područja za uzgoj mekušaca čiji je zdravstveni status za prošlo razdoblje izvješćivanja bio svrstan bilo u kategoriju I., kategoriju II., kategoriju III. ili kategoriju IV. u skladu s dijelom A Priloga III. Direktivi 2006/88/EZ, ali koja su tijekom ovog referentnog razdoblja imala najmanje jednu životinju pozitivnu na predmetnu bolest.
   Kad se radi o programima dostavljenim prije 1. kolovoza 2008., uzgajališta ili proizvodna područja za uzgoj mekušaca koja nisu bila pozitivna na predmetnu bolest u prethodnom razdoblju i u ovom razdoblju imaju najmanju jednu životinju pozitivnu na predmetnu bolest.

      (8)  Životinje × 1 000 ili ukupna težina životinja koje su uklonjene i neškodljivo zbrinute.

      (9)  Država članica, zona ili kompartment kako su definirani u točki 6. Priloga II.

      (10)  Kada je broj uzgajališta/proizvodnih područja za uzgoj mekušaca ograničen ili nijedno uzgajalište/proizvodno područje za uzgoj mekušaca ne postoji u cijeloj ili u dijelovima države članice, zoni ili kompartmentu za koje se informacija dostavlja pa se zato uzorkovanje obavlja u divljoj populaciji, mora se navesti zemljopisni položaj mjesta uzorkovanja.

      (11)  Država članica, zona ili kompartment kako su definirani u točki 6. Priloga II.

      (12)  Ukupan broj uzgajališta ili proizvodnih područja za uzgoj mekušaca koji postoje u državi članici, zoni ili kompartmentu kako su definirani u točki 6. Priloga II.

      (13)  „Pregled” znači provedba testa na razini uzgajališta/proizvodnog područja za uzgoj mekušaca u okviru programa u odnosu na predmetnu bolest, u svrhu poboljšanja zdravstvenog statusa predmetnog uzgajališta ili proizvodnog područja za uzgoj mekušaca. U ovom stupcu uzgajalište ili proizvodno područje za uzgoj mekušaca ne smije se brojiti dvaput čak i ako je pregledano više od jedanput.

      (14)  Uzgajališta ili proizvodna područja za uzgoj mekušaca s najmanje jednom pozitivnom životinjom tijekom predmetnog razdoblja bez obzira na to koliko puta je u to uzgajalište ili proizvodno područje za uzgoj mekušaca pregledano.

      (15)  Uzgajališta ili proizvodna područja za uzgoj mekušaca čiji je zdravstveni status za prošlo razdoblje izvješćivanja bio svrstan bilo u kategoriju I., kategoriju II., kategoriju III. ili kategoriju IV. u skladu s dijelom A Priloga III. Direktivi 2006/88/EZ, ali koja su tijekom ovog referentnog razdoblja imala najmanje jednu životinju pozitivnu na predmetnu bolest.
   PRILOG IV.

      Model za dostavljanje prijave i za proglašenje statusa slobodno od bolesti

   PRILOG V.

      Model za dostavljanje informacija u vezi s dostavljanjem prijave i proglašenjem statusa slobodno od bolesti (po jedna tablica za svaku godinu provedbe)

   1.   Podaci o testiranju životinja

   Država članica, zona ili kompartment (1)

               Bolest: …

               Godina: …

               Uzgajalište ili proizvodno područje za uzgoj mekušaca (2)

               Broj uzorkovanja

               Broj kliničkih inspekcija

               Temperatura vode pri uzorkovanju/inspekciji

               Vrste pri uzorkovanju

               Uzorkovane vrste

               Broj uzorkovanih životinja (ukupno i po vrstama)

               Broj testova

               Pozitivni rezultati laboratorijskog pretraživanja

               Pozitivni rezultati kliničke inspekcije

               Ukupno

               Ukupno

      2.   Podaci o testiranju uzgajališta ili proizvodnih područja

               Bolest: …

               Godina: …

               Država članica, zona ili kompartment (3)

               Ukupan broj uzgajališta ili proizvodnih područja za uzgoj mekušaca (4)

               Ukupan broj uzgajališta ili proizvodnih područja za uzgoj mekušaca obuhvaćenih programom

               Broj pregledanih uzgajališta ili proizvodnih područja za uzgoj mekušaca (5)

               Broj pozitivnih uzgajališta ili proizvodnih područja za uzgoj mekušaca (6)

               Broj novo pozitivnih uzgajališta ili proizvodnih područja za uzgoj mekušaca (7)

               Broj depopuliranih uzgajališta ili proizvodnih područja za uzgoj mekušaca

               % depopuliranih pozitivnih uzgajališta ili proizvodnih područja za uzgoj mekušaca

               Uklonjene i neškodljivo zbrinute životinje (8)

               Ciljni pokazatelji

               % obuhvaćenih uzgajališta ili proizvodnih područja za uzgoj mekušaca

               % pozitivnih uzgajališta ili proizvodnih područja za uzgoj mekušaca
               Periodička prevalencija u uzgajalištima ili proizvodnih područja za uzgoj mekušaca

               % novo pozitivnih uzgajališta ili proizvodnih područja za uzgoj mekušaca
               Incidencija u uzgajalištima ili proizvodnih područja za uzgoj mekušaca

               1

               2

               3

               4

               5

               6

               7

               8 = (7/5) × 100

               9

               10 = (4/3) × 100

               11 = (5/4) × 100

               12 = (6/4) × 100

               Ukupno

      (1)  Država članica, zona ili kompartment kako su definirani u točki 7. Priloga IV.

      (2)  Kada je broj uzgajališta/proizvodnih područja za uzgoj mekušaca ograničen ili nijedno uzgajalište/proizvodno područje za uzgoj mekušaca ne postoji u cijeloj ili u dijelovima države članice, zoni ili kompartmentu za koje se informacija dostavlja, pa se zato uzorkovanje obavlja u divljoj populaciji, mora se navesti zemljopisni položaj mjesta uzorkovanja.

      (3)  Država članica, zona ili kompartment kako su definirani u točki 7. Priloga IV.

      (4)  Ukupan broj uzgajališta ili proizvodnih područja za uzgoj mekušaca koji postoje u državi članici, zoni ili kompartmentu kako su definirani u točki 7. Priloga IV.

      (5)  „Pregled” znači provedba testa na razini uzgajališta ili proizvodnog područja za uzgoj mekušaca u okviru programa s ciljem postizanja statusa slobodno od bolesti u odnosu na predmetnu bolest, u svrhu poboljšanja zdravstvenog statusa tog uzgajališta ili proizvodnog područja za uzgoj mekušaca. U ovom se stupcu uzgajalište ili proizvodno područje za uzgoj mekušaca ne smije brojiti dvaput čak i ako je pregledano više od jedanput.

      (6)  Uzgajališta ili proizvodna područja za uzgoj mekušaca s najmanje jednom pozitivnom životinjom tijekom predmetnog razdoblja bez obzira na to koliko puta je to uzgajalište ili proizvodno područje za uzgoj mekušaca pregledano.

      (7)  Uzgajališta ili proizvodna područja za uzgoj mekušaca čiji je zdravstveni status za prošlo razdoblje izvješćivanja bio svrstan bilo u kategoriju I., kategoriju II., kategoriju III. ili kategoriju IV. u skladu s dijelom A Priloga III. Direktivi 2006/88/EZ, ali koja su tijekom ovog referentnog razdoblja imala najmanje jednu životinju pozitivnu na predmetnu bolest.
   Kad se radi o programima dostavljenim prije 1. kolovoza 2008., uzgajališta ili proizvodna područja za uzgoj mekušaca koja nisu bila pozitivna na predmetnu bolest u prethodnom razdoblju i u ovom razdoblju imaju najmanje jednu životinju pozitivnu na predmetnu bolest.

      (8)  Životinje × 1 000 ili ukupna težina životinja koje su uklonjene i neškodljivo zbrinute.
   PRILOG VI.

      MODEL IZVJEŠĆA

   1.   Izvješće o testiranju životinja

   Država članica, zona ili kompartment (1)

               Bolest: …

               Godina: …

               Uzgajalište ili proizvodno područje za uzgoj mekušaca (2)

               Broj uzorkovanja

               Broj kliničkih inspekcija

               Temperatura vode pri uzorkovanju/inspekciji

               Vrste pri uzorkovanju

               Uzorkovane vrste

               Broj uzorkovanih životinja (ukupno i po vrstama)

               Broj testova

               Pozitivni rezultati laboratorijskog pretraživanja

               Pozitivni rezultati kliničke inspekcije

               Ukupno

               Ukupno

      2.   Izvješće o testiranju uzgajališta ili proizvodnih područja

               Bolest: …

               Godina: …

               Država članica, zona ili kompartment (3)

               Ukupan broj uzgajališta ili proizvodnih područja za uzgoj mekušaca (4)

               Ukupan broj uzgajališta ili proizvodnih područja za uzgoj mekušaca obuhvaćenih programom

               Broj pregledanih uzgajališta ili proizvodnih područja za uzgoj mekušaca (5)

               Broj pozitivnih uzgajališta ili proizvodnih područja za uzgoj mekušaca (6)

               Broj novo pozitivnih uzgajališta ili proizvodnih područja za uzgoj mekušaca (7)

               Broj depopuliranih uzgajališta ili proizvodnih područja za uzgoj mekušaca

               % depopuliranih pozitivnih uzgajališta ili proizvodnih područja za uzgoj mekušaca

               Uklonjene i neškodljivo zbrinute životinje (8)

               Ciljni pokazatelji

               % obuhvaćenih uzgajališta ili proizvodnih područja za uzgoj mekušaca

               % pozitivnih uzgajališta ili proizvodnih područja za uzgoj mekušaca
               Periodička prevalencija u uzgajalištima ili proizvodnih područja za uzgoj mekušaca

               % novo pozitivnih uzgajališta ili proizvodnih područja za uzgoj mekušaca
               Incidencija u uzgajalištima ili proizvodnih područja za uzgoj mekušaca

               1

               2

               3

               4

               5

               6

               7

               8 = (7/5) × 100

               9

               10 = (4/3) × 100

               11 = (5/4) × 100

               12 = (6/4) × 100

               Ukupno

      (1)  Država članica, zona ili kompartment, kako su definirani u točki 6. Priloga II.

      (2)  Kada je broj uzgajališta/proizvodnih područja za uzgoj mekušaca ograničen ili nijedno uzgajalište/proizvodno područje za uzgoj mekušaca ne postoji u cijeloj ili u dijelovima države članice, zoni ili kompartmentu za koje se informacija dostavlja, pa se zato uzorkovanje obavlja u divljoj populaciji, mora se navesti zemljopisni položaj mjesta uzorkovanja.

      (3)  Država članica, zona ili kompartment kako su definirani u točki 6. Priloga II.

      (4)  Ukupan broj uzgajališta ili područja uzgoja mekušaca koji postoje u državi članici, zoni ili kompartmentu kako su definirani u točki 6. Priloga II.

      (5)  „Pregled” znači provedba testa na razini uzgajališta ili proizvodnog područja za uzgoj mekušaca u okviru programa s obzirom na predmetnu bolest, u svrhu poboljšanja zdravstvenog statusa tog uzgajališta ili proizvodnog područja za uzgoj mekušaca. U ovom se stupcu uzgajalište ili proizvodno područje za uzgoj mekušaca ne smije brojiti dvaput čak i ako je pregledano više od jedanput.

      (6)  Uzgajališta ili proizvodna područja za uzgoj mekušaca s najmanje jednom pozitivnom životinjom tijekom predmetnog razdoblja bez obzira na to koliko puta je to uzgajalište ili proizvodno područje za uzgoj mekušaca pregledano.

      (7)  Uzgajališta ili proizvodna područja za uzgoj mekušaca čiji je zdravstveni status za prošlo razdoblje izvješćivanja bio svrstan bilo u kategoriju I., kategoriju II., kategoriju III. ili kategoriju IV. u skladu s dijelom A Priloga III. Direktivi 2006/88/EZ, ali koja su tijekom ovog referentnog razdoblja imala najmanje jednu životinju pozitivnu na predmetnu bolest.
   Kad se radi o programima dostavljenim prije 1. kolovoza 2008., uzgajališta ili proizvodna područja za uzgoj mekušaca koja nisu bila pozitivna na predmetnu bolest u prethodnom razdoblju i u ovom razdoblju imaju najmanje jednu životinju pozitivnu na predmetnu bolest.

      (8)  Životinje × 1 000 ili ukupna težina životinja koje su uklonjene i neškodljivo zbrinute.


Odluka Komisije od 14/06/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6866 - TIME WARNER / CME) prema Uredbi Vijeća (EZ) br. 139/2004 (Samo je engleski tekst vjerodostojan)